Pilda (upe)
Šis raksts ir par upi Latgalē. Par citām jēdziena Pilda nozīmēm skatīt nozīmju atdalīšanas lapu. Pilda (latgaliešu: Pylda) ir upe Ludzas novadā. Sākas no Brodaižas ezera Pildas pagastā un tek galvenokārt ziemeļu virzienā. No iztekas līdz labā krasta pietekai Aunejai saucas Rūbežneica (Robežniece; 9 km gara). Tālāk posmā līdz Pildas ezeram saucas Iļža (Ilža; 10 km gara) un dienvidos no Pildas ciema tek cauri Ostrovas un Šķirpānu ezeriem. Pēc Pildas ezera upe dažkārt tiek saukta par Isnaudu. Ietek Lielajā Ludzas ezerā pie Kreičiem. Lielākās pietekas ir Kiudolica (22 km), Porkaļu upīte (12 km; kreisās), Auneja (10 km; labā). Upi šķērso autoceļi A12 un P49, kā arī Rēzeknes—Zilupes dzelzceļš. Lielākās apdzīvotās vietas krastos ir Ņukši, Pilda un Isnauda.